Hrádok nad Pavúčou dolinou

Hrádok nad Pavúčou dolinou je prírodná rezervácia, ktorá sa nachádza v katastrálnom území mesta Vysoké Tatry v okrese Poprad v Prešovském kraji. Vyhlásená bola v roku 1991. Rozloha rezervácie je 105 hektárov. Rezervácia sa nachádza na okraji Tatranského národného parku, približne 2 km južne od osady Tri studničky v nadmorskej výške 945 – 1 140 m n. m. Ochrana sa vzťahuje na významnú botanickú lokalitu reliktného charakteru na strednotriasových vápencoch a dolomitoch, ktoré vďaka svojej výhrevnosti umožňujú existenciu mnohým teplomilným rastlinným druhom, medzi ktorými sú aj niektoré prealpínske prvky. Uprostred rezervácie sa nachádza vrch Hrádok (1 140,7 m n. m.). Rezervácia je verejnosti neprístupná. Externé odkazy Hrádok nad Pavúčou dolinou v Zozname osobitne chránených častí prírody SR Chránené územia, Štátna ochrana prírody Slovenskej republiky Poloha na turistickej mape Zdroj Hrádok nad Pavúčou dolinou [online]. Turistika.cz, [cit. 2013-08-10]. Dostupné online.